2016. gada 8. novembrī Rīkojums Nr. 667

Rīgā (prot. Nr. 60  58. §)

**Par Latvijas mediju politikas pamatnostādnēm 2016.–2020. gadam**

1. Atbalstīt Latvijas mediju politikas pamatnostādnes 2016.–2020. gadam (turpmāk – pamatnostādnes).
2. Noteikt Kultūras ministriju par atbildīgo institūciju pamatnostādņu īstenošanā, bet par līdzatbildīgajām institūcijām – Ārlietu ministriju, Iekšlietu ministriju, Izglītības un zinātnes ministriju, Labklājības ministriju, Satiksmes ministriju, Tieslietu ministriju, Vides aizsardzības un reģionālās attīstības ministriju un Nacionālo elektronisko plašsaziņas līdzekļu padomi, kas atbilstoši kompetencei nodrošina pamatnostādnēs noteikto uzdevumu īstenošanu (turpmāk – atbildīgās institūcijas).
3. Atbildīgajām institūcijām:
   1. pamatnostādnēs noteiktos uzdevumus un pasākumus 2016.–2019. ga­dā īstenot tām piešķirto valsts budžeta līdzekļu ietvaros;
   2. jautājumu par pamatnostādņu īstenošanas plānā ietverto pasākumu īstenošanai papildus nepieciešamo finansējumu 2020. gadā un turpmākajos gados izskatīt Ministru kabinetā, sagatavojot likumprojektu par vidēja termiņa budžeta ietvaru un likumprojektu par valsts budžetu kārtējam gadam, kopā ar visu ministriju un citu centrālo valsts budžeta iestāžu jauno politikas iniciatīvu pieprasījumiem atbilstoši valsts budžeta finansiālajām iespējām.
4. Kultūras ministrijai sagatavot un kultūras ministram līdz 2018. gada 1. jūlijam iesniegt noteiktā kārtībā Ministru kabinetā pamatnostādņu īstenošanas starpposma novērtējumu.

Ministru prezidents Māris Kučinskis

Kultūras ministre Dace Melbārde